	Targedau 
	Sut rydych wedi gweithio ar hwn
	Ceir enghraifft ar

	Parhau i ddatblygu meddwl beirniadol wrth ddadansoddi canfyddiadau ymchwil ac wrth ystyried safbwyntiau gwahanol.
	Rwyf wedi edrych ar safbwyntiau gwahanol
	Tud 5 a 6

	Peth gwallau yn y cyfeirnodi yn y llyfryddiaeth, e.e. lleoliad gwasg.
	Edrych dros y cyfeirnodi yn drylwyr gan ddilyn Llawlyfr Cyfeirnodi Havard
	Rhestr Cyfeirnodi



Dysgwyr, Ysgolion a Chymunedau: Ble’r ydw I'n addysgu?

Sut mae ysgol yn datblygu un agwedd ar ei Chynllun Datblygu Ysgol: adroddiad sy’n adfyfyrio’n feirniadol ar y camau gweithredu, yr effaith a’r sylfaen dystiolaeth.
Yn yr aseiniad yma byddaf yn trafod am sut mae fy ysgol Profiad 	Addysgu Proffesiynol (PAP) wedi mynd ati i ddatblygu un agwedd ar ei Chynllun Datblygu Ysgol (CDY). Mae’r ysgol yn rhan o ffederasiwn a leolwyd mewn pentref bach difreintiedig, lle bu 27% o’r disgyblion â’r hawl i dderbyn prydau ysgol am ddim sydd yn uwch na’r cyfartaledd cenedlaethol a sirol (Estyn, 2013). Hefyd, mae 39% o’r disgyblion ar y gofrestr anghenion addysgol arbennig sydd yn ffigwr uwch o lawer na’r cyfartaledd cenedlaethol (Estyn, 2013). Yn ystod PAP cefais gyfarfod gyda’r Dirprwy Bennaeth I drafod y CDY sydd yn cael i wneud a’r sail y ddwy ysgol ffederasiwn. Yn ogystal â hyn fe wnaethom drafod sut mae’r ysgol yn gweithio gyda model Ysgolion fel Sefydliadau sy’n Dysgu, trwy ei system trawsnewid ADY rhwng ffederasiynau. Tair blaenoriaeth sydd yn eu CDY gan gynnwys parhau i baratoi eu cwricwlwm, datblygu’r addysgeg gan ganolbwyntio ar lafar a darllen a datblygu darpariaeth rhifedd. Ar ôl dadansoddi a thrafod y CDY gyda’r dirprwy ac wrth edrych ar ystadegau'r ysgol, lle bu 13% o’r disgyblion yn siarad Cymraeg fel ei brif iaith yn gartref (Estyn, 2013) penderfynais ffocysu ar flaenoriaeth ‘Datblygu’r addysgeg ac atgyfnerthu strategaethau iaith gan ganolbwyntio’n benodol ar lafar a darllen’. Mae’r gallu i siarad yn glir ac yn ddealladwy yn briodoleddau hanfodol mewn dysgu ac mewn bywyd (Donaldson, 2015). Dywed Donaldson (2015) ei bod yn hanfodol bwysig ar gyfer meddwl a dysgu plant i ddatblygu sgiliau llafar a darllen, a mynegi syniadau ar lafar. 
Oherwydd bod Cwricwlwm i Gymru ar fin cael ei gweithredu yn ysgolion ym mis Medi 2022, mae angen i ysgolion newid ac addasu i'r gofynion newydd. Mae gofyn iddynt greu CDY sydd yn adlewyrchu’r newidiadau hyn. Mae CDY yn gynllun strategol i ysgolion ar gyfer gwelliant a nodir y camau y byddant yn eu cymryd i wella deilliannau dysgwyr (Llywodraeth Cymru, 2014). Caiff ei lywio gan yr hunanwerthuso ac adfyfyrio a wna ysgol o’i pherfformiad ei hun (Llywodraeth Cymru, 2014). Fel sonnir ynghynt mae CDY yn cynnwys blaenoriaethau sydd yn cynnwys er enghraifft codi safonau addysg er mwy’n gwella’r ysgol. Noda Llywodraeth Cymru (2018) bod angen i ysgolion adolygu cynlluniau yn ôl yr argymhellion y Cwricwlwm i Gymru a sicrhau bod y pedwar diben yn gydfyd a’r cynllunio. At hyn, ychwanega wrth greu CDY dylai ysgolion sicrhau dealltwriaeth gadarn o’r egwyddorion addysgeg a creadigol (Llywodraeth Cymru, 2018). Dibynna newid llwyddiannus ar drefniadau hunanwerthuso a monitro cryf, sy’n cysylltu â’r CDY (Llywodraeth Cymru, 2018). Noda Llywodraeth Cymru (2014) bod cynllunio ar gyfer gwelliant yn broses reoledig sydd yn cynnwys defnyddio data ansoddol a meintiol wrth hunanwerthuso yn onest. Esbonia ymhellach i sicrhau gwelliant mae’n holl bwysig i'r ysgol gyfan a’r gymuned ehangach fod yn ymwybodol o’r cynlluniau (Llywodraeth Cymru, 2016). I wneud hyn gall ysgolion cynnwys Ymgysylltiad Gymuned a Theuluoedd (YGaTh) yn flaenoriaeth dymor byr/hir ar gyfer gwella’r ysgol yn ogystal â chanolbwyntio ar feithrin gallu’r ysgol ar gyfer YGaTh trwy gynnwys gweithgareddau datblygu staff (Llywodraeth Cymru, 2016).
Yn Gwricwlwm i Gymru (Llywodraeth Cymru, 2020) pwysleisia pwysigrwydd Maes Dysgu a Phrofiad (MDaPh) Iaith, llythrennedd a chyfathrebu a noda ei bod yn gallu creu cariad at ddarllen sydd yn cyfoethogi bywydau dysgwyr a chyfrannu at eu les. Cytuna David (2020) bod darllen yn cael effaith cadarnhaol ar les plant. Rhanna Clark a Rumbold (2006) bod yna corff cynyddol o dystiolaeth yn dangos pwysigrwydd darllen er pleser at ddibenion addysgol yn ogystal â datblygiad personol. Pwysleisia Gwanas (2019) a David (2020) ei bod hi’n holl bwysig i blant deall eu llyfrau er mwy’n sicrhau mwynhad o ddarllen llyfr. Amlyga ymhellach gan nodi bod angen i blant gysylltu darllen efo pleser ac annog iddynt drafod llyfrau ac awduron (Gwanas, 2019; David, 2020). Yn ôl Estyn (2021) nid yw mwyafrif o ddysgwyr yn ysgolion Cymraeg yn trafod llyfrau a ysgrifennwyd yn Gymraeg yn wreiddiol yn ddigon hyderus. Wrth i ddysgwyr fagu hyder a gwneud cynnydd yn eu darllen, gall trafod amrywiaeth ehangach o destunau (Estyn, 2021). Yn gyffredinol, mae mwynhad dysgwyr wrth ddarllen yn lleihau yn ystod eu cyfnod yn yr ysgol gynradd. (Estyn, 2021). Dadleua Gwanas (2019) bod angen i blant gweld eu rhieni’n mwynhau darllen a thrafod llyfrau. Esbonia David (2020) nid yw rhai rhieni yn deall yr effaith y gallant ei chael ar ei phlentyn wrth ddarllen iddynt. Ychwanega nid yw rhai ychwaith yn gwerthfawrogi’r manteision a’r llawenydd niferus a ddaw o ddarllen iddyn nhw yn ogystal â’u plentyn (David, 2020). I gefnogi hyn mae darllen straeon neu nofelau’n rheolaidd y tu allan i’r ysgol yn gysylltiedig â sgoriau uwch mewn asesiadau darllen (Department of Education (2012). Noda Llywodraeth Cymru (2021) eu bod wedi blaenoriaethu llythrennedd ymhlith plant o oedran ysgol trwy ddarparu profion cenedlaethol ar gyfer darllen i ddisgyblion ym mlynyddoedd 2 i 9. Mae cysylltiad cadarnhaol rhwng agweddau cadarnhaol at ddarllen a sgorio’n dda ar asesiadau darllen (Twist et al, 2007). Mewn ysgolion sydd ag safonau darllen a siarad cryf, gweler bod y dysgwyr yn rhyngweithio yn dda gydag ymarferwyr (Estyn, 2021). Serch hyn mae disgyblion sydd ar hawl i dderbyn prydau ysgol am ddim rhwng dwy a hanner a phedair gwaith yn llai tebygol i gyflawni sgôr safonedig yn ôl oedran o dros 115 ym mhob un o’r profion cenedlaethol (Llywodraeth Cymru, 2020). I helpu tuag at hyn, mae rhai ysgolion yng Nghymru yn trio gwella deilliannau i ddisgyblion sy’n cael prydau ysgol am ddim trwy ddefnyddio arbenigedd partneriaid strategol i gyflwyno ymyriadau (Estyn, 2017). Pwysleisia CLlC (2021) pwysigrwydd ysgogi cariad at ddarllen ymhlith plant er mwyn sicrhau eu bod yn gwneud cynnydd yn y sgiliau sydd eu hangen arnynt yn y dyfodol. At hyn, mae nodau’r cwricwlwm i Gymru yn seiliedig ar wella llafaredd a llythrennedd dysgwyr ac mae darllen yn elfen hanfodol i sicrhau bod pob dysgwr yn manteisio ar y cyfleoedd a rhoddir gan y Cwricwlwm (Llywodraeth Cymru, 2020; CLlC, 2021).
Yn y rhan yma byddaf yn trafod y CDY gan edrych yn fanwl ar y prosesau mae’r ysgol yn defnyddio i fesur effaith. Yn gyntaf, noda Cynllun Gweithredu’r ysgol eu bod yn casglu a gwerthuso tystiolaeth i lywio strategaethau ‘dal i fyny’ i gyflymu cynnydd disgyblion. Bu’r ysgol yn gwneud gwerthusiadau cadarn o sgiliau iaith a llythrennedd disgyblion ar ôl dychwelyd i'r ysgol. Canolbwyntia hyn ar arsylwadau ac asesiadau mwy ffurfiol megis ymwybyddiaeth ffonolegol a dadansoddi sgiliau darllen. Hefyd mae’r yr ysgol yn gwerthuso effaith cyfnod cau ysgolion (o achos COVID-19) ar sgiliau darllen a llafar y disgyblion yn Y Gymraeg. Mae hyn yn cael eu hadolygu pob tymor ac fe fydd targedau yn cael eu gosod ar gyfer y disgyblion yn seiliedig ar ganfyddiadau a gasglwyd yn ystod yr hanner tymor. Mae’r cynllun gweithredu yma yn cynnwys yr holl staff, Cydlynydd Anghenion Dysgu Ychwanegol (CADY) a Chydlynydd a’r Gweithgor Iaith, Llythrennedd a Chyfathrebu (ILlCh). Yn ogystal â hyn, mae’r ysgol yn mynd ati i nodi grwpiau, gosod targedau ac adolygu cynnydd. Maent yn sefydlu grwpiau dal i fyny ‘Ar Garlam’ ar draws yr ysgol ac yn nodi’r newidiadau sydd eu hangen i ddarpariaeth gyffredinol a strategaethau ymyrraeth sydd eu hangen ar gyfer grwpiau penodol. Mae rhaglen Dysgu Carlam yn cymorth sydd yn cael ei darparu gan GwE (2020) o safbwynt ‘cyflymu’r dysgu’ i ystod oedran o ddisgyblion (GwE, 2020). Mae’n weithred tymor byr, ond wrth symud ymlaen bydd y weithred yn cynnwys cefnogaeth ar gyfer datblygu a chorffori dysgu ac addysgu effeithiol ymhellach (GwE, 2020). At hyn, mae adolygiad bob hanner tymor ar gynnydd disgyblion mewn meysydd targed. Hefyd, mae’r staff yn nodi unrhyw ddisgyblion nad ydynt yn gwneud cynnydd disgwyliedig ac adolygu/diwygio rhaglenni ‘Ar Garlam’ neu ymyrraeth. Yn y cynllun yr Arweinydd Dysgu Proffesiynol a Chydlynydd ILlCh sydd yn adolygu hyfforddiant, gwerthuso effaith a chynllunio ffordd ymlaen ar gyfer dysgu ac addysgu effeithiol. I helpu cyrraedd y flaenoriaeth mae’r ysgol yn cynllunio yn bellach ar gyfer gweithredu  strategaethau a drafodwyd ac a rhannwyd gan sicrhau cysondeb ar draws yr ysgol gan ganolbwyntio ar lafaredd a strategaethau ‘Chatt’ a ‘Cynllun Clonc’ ar gyfer llafar a Llythrennau a Synau ar gyfer darllen. Caiff Chatt ei ddefnyddio i gefnogi a sgaffaldio datblygiad plant yn yr iaith Gymraeg. At hyn mae’r ysgol yn bwriadu cynllunio rhaglen hyfforddi’r dyfodol a chofnodi cyfleoedd DP sy’n gydfyd a’r blaenoriaethau y cytunwyd arnynt e.e Voice 21. Elusen sydd yn gweithio mewn partneriaeth ag athrawon ac ysgolion ledled y DU yw Voice 21 (2020). Sicrha’r rhaglen yma bod pob plentyn yn cael addysg lafaredd o ansawdd uchel (Voice 21, 2020).
Y bedwaredd is- teitl yn y cynllun gweithredu yw ‘Cryfhau darpariaeth drawsgwricwlaidd a lles dysgu yn yr awyr agored, chwarae’. Yn rhan o hyn mae holl staff yr ysgol gan gynnwys cydlynydd ILlCh. Mae’r ysgol yn mapio’r ddarpariaeth bresennol ar gyfer sgiliau llythrennedd ar draws pob maes o’r cwricwlwm. Yn enghraifft o arfer dda gan Estyn (2016), esbonia bod themâu trawsgwricwlaidd wedi helpu i ysgolion i roi’r fframwaith llythrennedd a rhifedd ar waith drwy ddefnyddio’r ardaloedd awyr agored a oedd newydd eu datblygu yn effeithiol. Ymhellach noda bod hyn wedi cael effaith cadarnhaol ar fedrau ysgrifennu’r disgyblion (Estyn, 2016). Cefnoga hyn y cynlluniau mae’r ysgol wedi ei gwneud ar gyfer ei flaenoriaeth. Mae’r staff yn ymgorffori strategaethau i fynd i'r afael a dysgwyr sydd yn agored i niwed a hyrwyddo lles pawb , er enghraifft Technegau Cwricwlwm Adfer gan ddilyn hyfforddiant Barry Carpenter (2013). Athro ‘Iechyd Meddwl mewn Addysg’ cyntaf y Deyrnas Unedig (DU) yw Carpenter (2013) sydd yn hybu pwysigrwydd iechyd meddwl a lles emosiynol yn fyd addysg. Strategaeth arall yw’r ‘5 ffordd at les’ sydd yn set o gamau ymarferol gyda’r nod o wella iechyd meddwl a lles pobl (GIG, 2022). Hefyd maent yn adolygu astudiaethau achos da sydd yn gysylltiedig â llythrennedd trawsgwricwlaidd defnyddio’r awyr agored. Edrycha’r ysgol ar wefan Education Endowmment Foundation (EEF, 2022) sydd yn elusen annibynnol sydd yn cefnogi ysgolion i wella addysgu a dysgu i helpu torri’r cysylltiad rhwng incwm, teulu a chyflawniad addysgol. Hefyd bydd yr ysgol yn defnyddio enghreifftiau arfer dda Estyn. Rhanna Estyn (2016) bod yr ysgolion cynradd sydd yn cynnal safonau uchel yn gallu rhannu ei harfer dda yn effeithiol yn ogystal ag ymgorffori syniadau wrth gynllunio wrth arfer dda ysgolion eraill. Ymhellach mae’r ysgol yn nodi cyfleoedd ar gyfer tasgau cyfoethog trawsgwricwlaidd (llythrennedd/ rhifedd/FfCD) a ffocws ar ddysgu yn yr awyr agored a chwarae/ dysgu gweithredol. Dywed Piaget (1999) a Vygotsky (1980) bod dysgu trwy chwarae yn holl bwysig i ddatblygiad plentyn. Rhanna Piaget (1999) a Vygotsky (1980) fod chwarae yn hybu datblygiad gwybyddol, cymdeithasol ac emosiynol plant.
Y Cam gweithredu olaf rydw i am drafod yn y rhan yma yw ‘Ymgysylltiad Llywodraethwyr’. Rhanna Llywodraeth Cymru (2014) dylai CDY cael ei defnyddio fel man cyfeirio cyffredin i’r holl staff a’r llywodraethwyr. Yn y CDY noda’r ysgol bod arweinwyr yn gweithio gyda’r llywodraethwyr i gynllunio ar y cyd ar gyfer Cwricwlwm i Gymru, gan ganolbwyntio ar gysylltiadau a’r ardal leol a chynnwys y gymuned. Gosoda Estyn (2016) bod llywodraethwyr yn cynorthwyo ac yn herio’r ysgol yn effeithiol i gyflawni ei nodau strategol ac felly yn holl bwysig i'w cynnwys yn y CDY. Mae’r CDY yn datgan sut fydd y corff llywodraethu’n defnyddio’r adnoddau hyn i fodloni targedau gwella ei ysgolion orau (Llywodraeth Cymru, 2014). Strategaeth mae’r ysgol yn defnyddio i drilio patrymau iaith yw uwch lwytho gweithgareddau iaith yn ddyddiol ar ei thudalen Facebook. Cyniga drilio cyfleoedd i athrawon ganfod pa elfennau iaith sydd yn parhau anhawster i’w ddysgwyr (Llywodraeth Cymru, 2011). Er hyn, gall rhai athrawon treulio gormod o amser ar hyn ac o achos hyn yn lleihau’r effaith a chaiff ar gynnydd disgyblion (Llywodraeth Cymru, 2011).
Yn y rhan yma byddaf yn adfyfyrio ar yr hyn mae’r ysgol wedi’i wneud ac yn ei werthuso gan rannu awgrymiadau. Cyflwyna Education Scotland (2018) mae nodwedd arfer dda effeithiol yw gweithio gyda rhieni i roi trefniadau ar waith ar gyfer gwerthuso ac adborth parhaus. Amlyga bod defnyddio adborth rhieni i fyfyrio ar yr hyn sydd angen newid a hunan werthuso yn effeithiol a gall ysgolion llwyddo wrth eu cynnwys. Cytuna Llywodraeth Cymru (2014) wrth nodi, bod y broses o lunio CDY yn fwy effeithiol wrth gynnwys holl bartneriaid yr ysgol. Er i CDY yr ysgol gynnwys rhai manylion ar weithio gyda’r gymuned ysgol ehangach gan rannu gweithgareddau iaith ar dudalen Facebook, efallai gall yr ysgol rhannu fwy am gynnwys rhieni mewn codi safonau (Estyn, 2016). Awgryma Estyn (2016) fod ail ymgysylltu rhieni’r ysgol yn flaenoriaeth a dengys bod roi cyfleoedd i rieni gyfarfod â’r pennaeth dros dro a rhoi bwrdd awgrymiadau yng nghyntedd yr ysgol i rieni yn arfer dda lwyddiannus. Yn CDY yr ysgol nid oes lawer o sôn am gynnwys y rhieni ac felly wrth drafod y wybodaeth uchod credaf gall cynnwys y rhieni yn y cynlluniau gweithredu yn fwy helpu’r ysgol cyrraedd ei flaenoriaethau. Wrth weithio gyda rhieni bydd yr ysgol yn datblygu partneriaethau cymunedol sydd yn cryfhau’r ymgysylltiad a theuluoedd, ysgol a gwella safonau (Llywodraeth Cymru, 2016).
Yn y cynllun gweithredu noda bod yr athrawon am wneud asesiadau mwy ffurfiol megis ymwybyddiaeth ffonolegol a dadansoddi sgiliau darllen. Yn Gwricwlwm i Gymru, rhanna bod asesu yn chwarae rhan bwysig er mwyn sicrhau bod pob dysgwr yn cael ei chefnogi a’i herio (Llywodraeth Cymru, 2020). Cynhalia'r ysgol asesiadau darllen sydd yn digwydd ar ddechrau ac ar ddiwedd y flwyddyn academaidd. Caiff yr asesiad crynodol hwn i'w wneud i fonitro cynnydd pob disgybl ac edrych dros yr hyn a ddysgwyd (Jones, 2005). Serch hyn, bu cynnydd enfawr yn y pwysau sydd gan athrawon i godi marciau prawf safonol (Kohn, 2000). Pwysleisia Kohn mewn gwirionedd, bod canlyniadau profion yn dweud cyn lleied wrthym a rhanna bod cwricwlwm sydd yn cael ei yrru gan brofion yn niweidiol. Ond, dadleua Phelps (2005) mewn ymchwil bod disgyblion a wnaeth beidio gwneud profion dan anfantais ar gyfartaledd i gymharu â’r disgyblion a gwnaeth. Wrth i'r plant ymgymryd yn ymyraethau megis ‘Chatt’ bydd eu sgiliau a datblygiad cyfathrebu yn y Gymraeg yn gwella wrth iddynt ymgyfarwyddo, deall a chymhwyso syniadau yn y sesiynau (Llywodraeth Cymru 2020). Bydd y sesiynau yma yn cynnig ymyrraeth tymor byr, cynhwysol, a ffocws sydd yn gweithio yn y tymor hir (Department for Education, 2018). Hefyd mae’r ymyraethau yma yn sicrhau bod y plant yn datblygu sgiliau gwrando, siarad ac ysgrifennu (Llywodraeth Cymru, 2017) O achos hyn bydd y disgyblion yn gwneud cynnydd pellach yn eu dealltwriaeth a’i defnydd o ieithoedd, llythrennedd a chyfathrebu yn holistaidd (Llywodraeth Cymru, 2017).
I grynhoi, dysgais fod hi’n holl bwysig i ysgolion hunanwerthuso er mwyn gweld yn glir ei chryfderau a meysydd i'w ddatblygu (Llywodraeth Cymru, 2014). Gwêl Estyn (2016) bod cydberthynas cadarn rhwng  ysgolion sydd yn hunanwerthuso gan ganolbwyntio ar effaith a deilliannau, a gwelliannau mewn profiadau addysgol. Hefyd, dysgais fod cynnwys rhieni a'r gymuned ehangach yn ffactor hollbwysig wrth benderfynu ar lwyddiant modelau cyfranogol o werthuso ar gyfer y CDY (Demetriou a Kyriakides, 2012). Ar gyfer llwyddo rhanna Demetriou a Kyriakides (2012) mae hunanwerthuso yw’r allwedd i chwilio am welliant. Serch hyn, rhaid cofio efallai na fydd yr hyn sy'n gweithio'n dda mewn un ysgol yn briodol mewn ysgol arall (Llywodraeth Cymru, 2014).
Wrth drafod gyda’r ysgol am ei CDY ac adfyfyrio arno yn feirniadol trwy’r aseiniad yma rwyf yn gallu dechrau arddangos dealltwriaeth o natur cyfrifoldebau ar draws timau ac ymdrechu i wireddu gweledigaeth ysgolion yn llwyddiannus. O achos hyn, cyrhaeddaf safon Arweinyddiaeth ‘Cefnogi rolau adweinyddol ffurfiol’ y safonau proffesiynol (Llywodraeth Cymru, 2018).

